YHTEISHANKKEEN YHTEISTYÖSOPIMUKSEN SOPIMUSMALLI
Yhteishankkeen osapuolet laativat yhteistyösopimuksen päähakijayhteisön kanssa. Päähakijayhteisön ja tämän yhteishankkeen osapuolten välisiä sopimuksia ei toimiteta Opetushallitukselle hakemuksen liitteenä, vaan vain erikseen pyydettäessä. 
Sopimusmallin ohjeet:
· Sopimus on tarkoitettu laadittavaksi aina, kun Opetushallitus myöntää avustusta kahden tai useamman hakukelpoisen tahon yhteishankkeelle. Kaikkien yhteishankkeen osapuolten tulee olla hakukelpoisia.

· Yhteishanke voi hyödyntää mallipohjan sijaan myös omaa yhteistyösopimuspohjaa, johon tulee sisällyttää Yleisohjeen alakohdat. 

· Yhteishankkeissa päähakijayhteisö vastaa hakemuksesta, hankkeen hallinnoinnista, toimeenpanosta, taloudesta ja selvitysten laatimisesta kokonaisuudessaan. Yhteishankkeen osapuolet, joilla on omat osatoteuttamissuunnitelmansa ja talousarvionsa, nimetään erikseen hakulomakkeella. 

· Yhteistyökumppanit, jotka eivät kuulu yhteistyösopimuksen piiriin, ja joilta ostetaan esimerkiksi palveluja, kirjataan erikseen osoitettuun hakulomakkeen kenttään (esim. Muut yhteistyökumppanit ja heidän roolinsa hankkeessa tai Hankkeeseen suunnitellut alihankkijat). Ei-hakukelpoiset yhteistyökumppanit kuuluvat tähän ryhmään. Myös hakukelpoiset yhteistyökumppanit voivat kuulua tähän ryhmään, mikäli ne eivät kuulu yhteistyösopimuksen piiriin, eivätkä vastaanota valtionavustusta, mutta osallistuvat hankkeeseen muilla tavoin.

· Sopimusmallin alakohtien lisäksi sopimukseen voi lisätä muita tarpeellisiksi katsottuja kohtia.

· Sopimuspohjassa täydennetään hakasulkeissa olevat punaisella merkityt kohdat. Sulkeiden ulkopuolella olevat kirjaukset suositellaan säilytettäväksi sopimuksessa sellaisenaan.

· Sopimuspohjasta voi poistaa tai pohjaan voidaan lisätä allekirjoitusrivejä yhteishankkeen osapuolten määrän mukaan.

· Ohjetekstit tulee poistaa lopullisesta sopimuksesta.

YHTEISHANKKEEN YHTEISTYÖSOPIMUS
1. SOPIMUKSEN OSAPUOLET
Sopimuksen osapuolet ovat seuraavat organisaatiot:
· [Organisaation nimi], Y-tunnus: [Y-tunnus]
· [Organisaation nimi], Y-tunnus: [Y-tunnus]
· [Organisaation nimi], Y-tunnus: [Y-tunnus]
2. HANKKEEN TIEDOT
Hankkeen nimi: [Hankkeen nimi]
Avustuspäätöksen asiatunnus: [Avustuspäätöksen numero]
3. YHTEISHANKKEEN OSAPUOLTEN VASTUU
Yhteishankkeissa päähakijayhteisö vastaa hakemuksesta, hankkeen hallinnoinnista, toimeenpanosta, taloudesta ja selvitysten laatimisesta kokonaisuudessaan. Yhteishankkeen osapuolet, joilla on omat osatoteuttamissuunnitelmansa ja talousarvionsa, nimetään erikseen hakulomakkeella. Yhteishankkeen osapuolten tulee olla hakukelpoisia ja niitä koskevat samat ehdot ja velvollisuudet kuin hakijaorganisaatiota.

Yhteishankkeen osapuolten tulee hakemuksen yhteydessä antaa valtionapuviranomaiselle oikeat ja riittävät tiedot valtionavustuksen käyttötarkoituksesta sekä niistä muista seikoista, joita valtionapuviranomainen tarvitsee hakemuksen ratkaisemiseksi. Yhteishankkeen osapuolten tulee antaa valtionapuviranomaiselle valtionavustuspäätöksen ehtojen noudattamisen valvomiseksi oikeat ja riittävät tiedot.
Valtionavustuksen käyttöön vaikuttavista muutoksista tulee aina tehdä muutoshakemus viipymättä ja kirjallisesti. Muutoshakemus tulee toimittaa Opetushallitukselle hyvissä ajoin ennen käyttöajan päättymistä ja muutosten toimeenpanoa. 
Jos avustuspäätöksessä hyväksyttyä hankesuunnitelmaa, talousarviota tai muuta ehtoa on tarve muuttaa vähäistä enemmän tai valtionavustuspäätöksessä tai sen liitteissä asetetuista ehdoista, kuten hyväksytystä käyttöajasta, on tarve poiketa, avustuksen saajan tulee tehdä asiassa muutoshakemus. Muutosta haetaan aina kirjallisesti, jolloin käsitellyt muutoshakemukset ovat jälkikäteen todennettavissa.
4. OSAPUOLTEN TEHTÄVÄT JA VASTUUALUEET HANKKEEN TOTEUTTAMISESSA
[Määritellään kunkin yhteishankkeen osapuolen rooli ja vastuut hankkeen toteutuksessa]
5. HANKKEEN KUSTANNUKSET JA RAHOITUS
[Eritellään yhteishankkeen rahoitus (ml. omarahoitusosuus ja muut rahoituslähteet) määrät niiden raportointi).]
Yhteishankkeen osapuolten tulee pitää erillistä kirjanpitoa hankkeen kustannuksista (sisältäen omarahoitusosuuden ja myönnetyn avustuksen), tuloista ja muista rahoituseristä. Kustannukset tulee esittää kirjanpidon pääkirjalla. Valtionavustuksen saajan (päähakijayhteisö) tulee laatia selvitys koko hankkeesta ja liittää kaikkien yhteishankkeen osapuolten kirjanpidon pääkirjat loppuselvitykseen.
Arvonlisävero on hyväksyttävä kustannus, jos se jää avustuksen saajan lopullisesti maksettavaksi. Jos arvonlisävero yhteishankkeessa jää yhdenkin hakijan osalta lopulliseksi kustannukseksi, tulee päähakijan valita hakulomakkeessa tämän tiedon osalta Kyllä -kohta, mutta vain ne yhteishankkeen osapuolet, joille arvonlisävero jää lopulliseksi kustannukseksi, ilmoittavat kustannukset kirjanpidossa arvonlisäverollisina.
6. OPETUSHALLITUKSEN TARKASTUSOIKEUS
Opetushallituksella on oikeus suorittaa avustuksen käytön valvonnassa tarpeellisia tarkastuksia yhteishankkeen osapuolten talouteen ja toimintaan. 



7. AVUSTUKSEN PALAUTUS JA TAKAISINPERINTÄ YHTEISHANKKEESSA

Avustuksen palautuksen ja takaisinperinnän osalta toimitaan valtionavustuslain ja avustuksen käyttöä sitovien ehtojen mukaisesti.

8. TARKEMMAT AIKATAULUT

[Kuvataan mahdolliset tarkemmat hankkeen kannalta olennaiset aikataulut]

9. TEKIJÄNOIKEUDET

Tekijänoikeuksien osalta yhteishankkeen osapuolia koskevat samat avustuksen käyttöä koskevien ehtojen mukaiset oikeudet ja velvollisuudet kuin päähakijayhteisöä.

10. MUUTOKSET SOPIMUKSEEN
[Määritellään, miten yhteishankkeen osapuolten kesken menetellään, mikäli sopimukseen on tehtävä muutoksia]
11. VAHINGONKORVAUSVELVOLLISUUS

Vahingonkorvausvastuu määräytyy vahingonkorvauslain mukaan.

12. TOIMINTA MAHDOLLISISSA ERIMIELISYYSTILANTEISSA

[Määritellään menettelytavat erimielisyyksien ratkaisemiseksi, ts. sovitaan oikeuspaikka, ellei oikeuspaikan määräytymistä jätetä lain varaan]

13. LIITTEET
[Hakemus ja avustuspäätös sopimuksen liitteeksi myönteisen rahoituspäätöksen jälkeen]
14. SOPIMUKSEN VOIMASSAOLOAIKA
[Sopimuksen alkamis- ja päättymisajankohta]
15. PAIKKA JA PÄIVÄYS
[Paikka, päiväys]



16.  SOPIMUKSEN ALLEKIRJOITUKSET 

PÄÄHAKIJAYHTEISÖ:

Organisaation nimi ja Y-tunnus


Allekirjoitusoikeuden omaavan allekirjoitus ja nimenselvennys

YHTEISHANKKEEN OSAPUOLI 2:

Organisaation nimi ja Y-tunnus


Allekirjoitusoikeuden omaavan allekirjoitus ja nimenselvennys

YHTEISHANKKEEN OSAPUOLI 3:

Organisaation nimi ja Y-tunnus


Allekirjoitusoikeuden omaavan allekirjoitus ja nimenselvennys

